TVOบวกต่อ 4% รับราคาถั่วเหลืองพุ่ง โบรกฯอัพกำไรปี 61-62 สะท้อนผลงานเกินคาด-อุตสาหกรรมสดใส
TVOบวกต่อ 4% รับราคาถั่วเหลืองพุ่ง โบรกฯอัพกำไรปี 61-62 สะท้อนผลงานเกินคาด-อุตสาหกรรมสดใส ล่าสุด ณ เวลา 11.43 น. อยู่ที่ระดับ 36.25 บาท บวก 1 บาท หรือ 2.84% ด้วยมูลค่าซื้อขาย 326.03 ล้านบาท
6 มี.ค. 2561

ผู้สื่อข่าวรายงานว่า บริษัท น้ำมันพืชไทย จำกัด (มหาชน) หรือ TVO ณ เวลา 11.43 น. อยู่ที่ระดับ 36.25 บาท บวก 1 บาท หรือ 2.84% ด้วยมูลค่าซื้อขาย 326.03 ล้านบาท

โดยราคาหุ้นปรับตัวขึ้นอย่างร้อนแรงเป็นวันที่ 2 หลังจากมองว่าจะได้รับปัจจัยบวกจากราคากากถั่วเหลืองโลกที่ปรับตัวสูงขึ้นกว่าต้นทุนวัตถุดิบ
โดย บล.บัวหลวง ระบุในบทวิเคราะห์ ว่าในช่วงสัปดาห์ที่ผ่านมาหน่วยงานของอาร์เจนติน่ามีการปรับประมาณการผลผลิตถั่วเหลืองลง 3 ล้านตันสำหรับงวดเพาะปลูก 60-61 มาที่ 44 ล้านต่ำ ต่ำกว่า 59-60 ที่ 57.8 ล้านตัน เนื่องจากผลกระทบของ La Ni-a ซึ่งมองว่าจะเป็นปัจจัยหนุนราคาถั่วเหลืองในตลาดโลกให้ปรับตัวขึ้นไป US$11-12/bushel ในครึ่งปีแรกของปี 61 และหากผลกระทบส่งไปถึงงวดการปลูกรอบ พ.ค.-ต.ค. ของ US เชื่อว่าจะหนุนให้ราคาปรับตัวทะลุ $12/bushel ซึ่งจะเป็นปัจจัยผลักดัน GM ของ TVO ยังคงคำแนะนำ ซื้อ ราคาเปาหมาย 43 บาท
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ฯแนะ “ซื้อ” หุ้น บมจ.น้ำมันพืชไทย (TVO) กำไรสุทธิใน ไตรมาส 4/60 สูงกว่าประมาณการ 17.4% โดยคาดว่าอัตรากำไรขั้นต้น (GPM) จะฟื้นตัวในปี 61 เพราะสเปรดระหว่างราคากากถั่วเหลืองและถั่วเหลืองเพิ่มสูงขึ้น นอกจากนี้ คาดว่าราคาขายเฉลี่ยในปีนี้จะปรับตัวสูงขึ้นเมื่อการแข่งขันในประเทศลดลง
พร้อมปรับประมาณการกำไรต่อหุ้นขึ้น 14.7-15% ในปี 61-62 สะท้อนกำไรที่สูงกว่าคาดในไตรมาส 4/60 และแนวโน้มอุตสาหกรรมที่สดใสขึ้น รวมทั้งปรับราคาเป้าหมายขึ้นเป็น 38.25 บาท (P/E 16.5x FY19, +1SD ของค่าเฉลี่ยห้าปี)
 